পর্ণমোচী
পর্ণমোচী (ইংরেজি: deciduous) মানে “পরিপক্ব অবস্থায় ঝরে যাওয়া” অথবা “ঝরে যাওয়ার ঝোঁক” বোঝায়। যেসব বৃক্ষ অথবা গুল্ম ঋতুভেদে পাতা ঝরিয়ে দেয় সেসব ক্ষেত্রে, এবং উদ্ভিদের অন্যান্য অংশসমূহ (যেমন- ফুল ফোটার পর পাপড়ি বা পরিপক্ব হয়ে গেলে ফল) ঝরানোর ক্ষেত্রে আদর্শরূপে এটিকে ব্যবহার করা হয়। আরোও সাধারণ অর্থে বলা যায়, পর্ণমোচী মানে হল যে অঙ্গ আর প্রয়োজন নেই, অথবা যে অঙ্গের উদ্দেশ্য ফুরিয়ে গেছে, তার ঝরে যাওয়া। উদ্ভিদে এটি একটি প্রাকৃতিক প্রক্রিয়া। বিভিন্ন প্রাণীর অঙ্গের ক্ষেত্রেও একই অর্থ নির্দেশ করা হয়, যেমন- হরিণের পর্ণমোচী শিং, অথবা মানুষসহ কিছু স্তন্যপায়ীর পর্ণমোচী দুধদাঁত।